b'\n_START_ARTICLE_\nCatedral\xc4\x83\n_START_PARAGRAPH_\nCatedrala (\xc3\xaen latin\xc4\x83 cathedralis, \xc3\xaen francez\xc4\x83 cath\xc3\xa9drale) este o biseric\xc4\x83 central\xc4\x83 \xc3\xaentr-un ora\xc8\x99, de mari dimensiuni, unde serviciul divin este oficiat de obicei de ierarhul locului (fie el episcop, arhiepiscop, mitropolit, cardinal, patriarh sau un sobor etc ). Catedrala este biserica principal\xc4\x83 a unei eparhii/dieceze. Fiecare eparhie are deci, oficial, o singur\xc4\x83 biseric\xc4\x83 cu func\xc8\x9bie de catedral\xc4\x83, restul fiind doar biserici._NEWLINE_Datorit\xc4\x83 faptului c\xc4\x83 \xc3\xaen cre\xc8\x99tinismul originar fiecare ora\xc8\x99/cetate avea episcopul s\xc4\x83u, uneori biserica principal\xc4\x83 dintr-un ora\xc8\x99 mare este numit\xc4\x83 "catedral\xc4\x83", chiar dac\xc4\x83 ea nu are aceast\xc4\x83 func\xc8\x9bie, ora\xc8\x99ul respectiv nefiind centrul eparhiei \xc3\xaen care se afl\xc4\x83._NEWLINE_Cuv\xc3\xa2ntul catedral\xc4\x83 provine din cuv\xc3\xa2ntul latin "cathedra" care \xc3\xaenseamn\xc4\x83 scaun sau loc de stat. El se refer\xc4\x83 la prezen\xc8\x9ba scaunului sau tronului episcopului \xc3\xaen interiorul catedralei.'